„Берое“ се сдоби с шесто ново попълнение в паузата на шампионата. Днес своя договор с клуба подписа финландският нападател Виле Салмикиви. Футболистът идва като свободен агент, а за последно е играл във финландския „ИФК Хелзинки“ (Хелзинки).

Виле Салмикиви е роден на 20 май 1992 г. в Хелзинки, Финландия. Играе като нападател.

Салмикиви е юноша на „ИФК Хелзинки“, но започва своята кариера в местния „ПК-35“ (Вантаа) през 2010 г., но записва участие в 2 срещи на тима. През следващата година преминава във „Викингит“ (Вуосаари), където за два сезона играе в 49 срещи и отбелязва 27 гола. През 2013 и 2014 г. Салмикиви играе за „Ми-Па“ (Миликоски), където играе в 34 срещи и отбелязва 6 гола. През 2015 г. нападателят се завръща в родния „ИФК Хелзинки“, където в предходните два сезона играе в 55 мача на тима. В тях Салмикиви отбелязва 14 попадения.